
38 DR.30.6.2008 

 
Itu yang dikatakan sebahagian daripada apa yang dipersetujui di antara kaum dan juga 
dengan pihak penjajah sewaktu kita hendak mencapai kemerdekaan pada tahun 1957 
dahulu.  

 Datuk Haji Mohamad bin Haji Aziz [Sri Gading]:  [Bangun] 

 Dato’ Ibrahim Ali [Pasir Mas]:  Ya, Yang Berhormat Sri Gading. 

 Datuk Haji Mohamad bin Haji Aziz [Sri Gading]:  Terima kasih Tuan Yang di-
Pertua. Terima kasih sahabat saya Yang Berhormat Pasir Mas. Teras kepada kemajuan 
negara dan teras kepada pencapaian 50 tahun ini ialah perpaduan. Kita telah pun 
menerima semua yang telah dipersetujui secara bersama dalam mendiami negara ini. 
Orang Melayu telah pun memberikan segala tolak ansurnya dan dalam tolak ansur Melayu 
inilah kita hidup secara aman. 

 Namun sejak akhir-akhir ini, terlampau banyak perkara yang telah dipersetujui. 
Kontrak sosial yang kita sebutkan tadi cuba dipertikaikan oleh banyak pihak.  Orang Melayu 
seperti yang dilahirkan oleh Yang Berhormat Pasir Mas sebenarnya sedang mendengar 
dan sedang melihat dengan penuh kesabaran satu persatu kehidupannya dicabar oleh 
rakan-rakan dalam negara ini.  Apakah cabaran-cabaran ini memungkinkan perpaduan 
dapat dikekalkan? 

 Negara ini asalnya negara Melayu.  Duli-Duli Yang Maha Mulia Sultan-sultan 
Melayu memerhatikan perkara ini dan mungkin menyentuh perasaan mereka. Jadi, saya 
haraplah hentikanlah perkara-perkara yang boleh memecahbelahkan perpaduan.   

 Pada hari ini ada orang berani secara lantang - walaupun kita telah terima, nama 
jalan mesti ditulis dengan tiga bahasa! Soal-soal yang lain dibangkitkan. Soal bahasa 
Melayu diketepikan. Soal-soal yang menyentuh perasaan orang Melayu!  Akhirnya kalau 
orang Melayu seperti yang dikatakan oleh Yang Berhormat Pasir Mas itu tadi, kalau forum 
yang dibuat oleh Bar Council itu dibuat di tanah lapang pertumpahan darah mungkin 
berlaku. 

 Saya cinta kepada negara ini.  Kita cinta kepada perdamaian.  Saya harap semua 
pihak hentikan perkara-perkara mencabar apa yang telah kita terima selama 50 tahun ini.  
Jangan sampai orang Melayu hilang kesabaran. 

 Timbalan Yang di-Pertua [Datuk Dr. Haji Wan Junaidi Tuanku Jaafar]:  Baik, 
Yang Berhormat. 

 Dato’ Ibrahim Ali [Pasir Mas]: Terima kasih, Yang Berhormat Pasir Gading. 
Sememangnya saya juga bersependapat dan itulah perasaan yang bergelora dalam tubuh 
saya sekarang ini.  Tentulah, saya bukan sahaja merasa sedih tetapi kadang-kadang angin 
juga naik.  

 Tuan Yang di-Pertua, tadi saya menyebut mengenai Profesor Ungku Aziz.  Dalam 
Dewan yang mulia ini juga saya hendak buat kenyataan.  Walaupun dia seorang profesor 
diraja, manusia tidak semestinya semua betul walau setinggi mana pun ilmunya. 

■1230 

Saya menolak sekeras-kerasnya pandangan Profesor Diraja Ungku Aziz yang hari 
ini sudah pun dieksploitasi oleh pihak-pihak yang tidak bertanggungjawab.  Mengenai 
dengan Forum Social Contract dan waktu saya membuat kenyataan di Kota Bharu, Yang 
Berhormat Tuan Yang di-Pertua, mempersoalkan niat pihak Bar Council mengadakan forum 
ini.   

Saya baca semalam melalui SMS dalam malaysiakini.com, Agenda Daily, 
berpuluh-puluh menghentam saya dalam bahasa Inggeris, mentah-mentah mereka 
mengecam saya.  Saya ini sudah sama dengan Presiden Robert Mugabe.  [Ketawa]  Itu dia 
labelkan saya sama dengan Presiden Robert Mugabe, macam-macamlah maki hamun.  Itu 
saya tidak kisah.  Saya tetap dengan pendirian saya bahawa forum tersebut tidak patut 
diadakan kerana ia boleh menyinggung perasaan pelbagai kaum. 

Saya hendak baca, Yang Berhormat Tuan Yang di-Pertua, dalam laporan akhbar 
semalam, Sunday Star, muka surat 8, seorang ahli akademik, Dr. Mavis Puthucheary dan 



Itu yang dikatakan sebahagian daripada apa yang dipersetujui di antara kaum dan juga dengan pihak penjajah sewaktu kita hendak mencapai kemerdekaan pada tahun 1957 dahulu. Datuk Haji Mohamad bin Haji Aziz [Sri Gading]: [Bangun]. Dato' Ibrahim Ali [Pasir Mas]: Ya, Yang Berhormat Sri Gading. Datuk Haji Mohamad bin Haji Aziz [Sri Gading]: Terima kasih Tuan Yang di- Pertua. Terima kasih sahabat saya Yang Berhormat Pasir Mas. Teras kepada kemajuan negara dan teras kepada pencapaian 50 tahun ini ialah perpaduan. Kita telah pun menerima semua yang telah dipersetujui secara bersama dalam mendiami negara ini. Orang Melayu telah pun memberikan segala tolak ansurnya dan dalam tolak ansur Melayu inilah kita hidup secara aman. Namun sejak akhir-akhir ini, terlampau banyak perkara yang telah dipersetujui. Kontrak sosial yang kita sebutkan tadi cuba dipertikaikan oleh banyak pihak. Orang Melayu seperti yang dilahirkan oleh Yang Berhormat Pasir Mas sebenarnya sedang mendengar dan sedang melihat dengan penuh kesabaran satu persatu kehidupannya dicabar oleh rakan-rakan dalam negara ini. Apakah cabaran-cabaran ini memungkinkan perpaduan dapat dikekalkan?. Negara ini asalnya negara Melayu. Duli-Duli Yang Maha Mulia Sultan-sultan Melayu memerhatikan perkara ini dan mungkin menyentuh perasaan mereka. Jadi, saya haraplah hentikanlah perkara-perkara yang boleh memecahbelahkan perpaduan. Pada hari ini ada orang berani secara lantang- walaupun kita telah terima, nama jalan mesti ditulis dengan tiga bahasa! Soal-soal yang lain dibangkitkan. Soal bahasa Melayu diketepikan. Soal-soal yang menyentuh perasaan orang Melayu! Akhirnya kalau orang Melayu seperti yang dikatakan oleh Yang Berhormat Pasir Mas itu tadi, kalau forum yang dibuat oleh Bar Council itu dibuat di tanah lapang pertumpahan darah mungkin berlaku. Saya cinta kepada negara ini. Kita cinta kepada perdamaian. Saya harap semua pihak hentikan perkara-perkara mencabar apa yang telah kita terima selama 50 tahun ini. Jangan sampai orang Melayu hilang kesabaran. Timbalan Yang di-Pertua [Datuk Dr. Haji Wan Junaidi Tuanku Jaafar]: Baik, Yang Berhormat. Dato' Ibrahim Ali [Pasir Mas]: Terima kasih, Yang Berhormat Pasir Gading. Sememangnya saya juga bersependapat dan itulah perasaan yang bergelora dalam tubuh saya sekarang ini. Tentulah, saya bukan sahaja merasa sedih tetapi kadang-kadang angin juga naik. Tuan Yang di-Pertua, tadi saya menyebut mengenai Profesor Ungku Aziz. Dalam Dewan yang mulia ini juga saya hendak buat kenyataan. Walaupun dia seorang profesor diraja, manusia tidak semestinya semua betul walau setinggi mana pun ilmunya. #1230. Saya menolak sekeras-kerasnya pandangan Profesor Diraja Ungku Aziz yang hari ini sudah pun dieksploitasi oleh pihak-pihak yang tidak bertanggungjawab. Mengenai dengan Forum Social Contract dan waktu saya membuat kenyataan di Kota Bharu, Yang Berhormat Tuan Yang di-Pertua, mempersoalkan niat pihak Bar Council mengadakan forum ini. Saya baca semalam melalui SMS dalam malaysiakini.com, Agenda Daily, berpuluh-puluh menghentam saya dalam bahasa Inggeris, mentah-mentah mereka mengecam saya. Saya ini sudah sama dengan Presiden Robert Mugabe. [Ketawa] Itu dia labelkan saya sama dengan Presiden Robert Mugabe, macam-macamlah maki hamun. Itu saya tidak kisah. Saya tetap dengan pendirian saya bahawa forum tersebut tidak patut diadakan kerana ia boleh menyinggung perasaan pelbagai kaum. Saya hendak baca, Yang Berhormat Tuan Yang di-Pertua, dalam laporan akhbar semalam, Sunday Star, muka surat 8, seorang ahli akademik, Dr. Mavis Puthucheary dan.